Izziņa par atzinumos sniegtajiem iebildumiem par Ministru kabineta noteikumu projektu

„Saliedētas un pilsoniski aktīvas sabiedrības attīstības pamatnostādņu īstenošanas uzraudzības padomes nolikums”

**I. Jautājumi, par kuriem saskaņošanā vienošanās nav panākta**

|  |  |  |  |  |  |
| --- | --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |
| 1 | 2 | 3 | 4 | 5 | 6 |
|  |  |  |  |  |  |

**Informācija par starpministriju (starpinstitūciju) sanāksmi vai elektronisko saskaņošanu**

|  |  |  |
| --- | --- | --- |
| Datums | 2021.gada 19.jūlijā, 2021.gada 13.oktobrī | |
|  |  | |
| Saskaņošanas dalībnieki | Tieslietu ministrija, Finanšu ministrija, Aizsardzības ministrija, Ārlietu ministrija, Iekšlietu ministrija, Izglītības un zinātnes ministrija, Labklājības ministrija, Satiksmes ministrija, Veselības ministrija, Vides aizsardzības un reģionālās attīstības ministrija, Nacionālā elektronisko plašsaziņas līdzekļu padome, Pārresoru koordinācijas centrs, Sabiedrības integrācijas fonds, Valsts kanceleja, Augstākās izglītības padome, Latvijas Pašvaldību savienība, Latvijas Brīvo arodbiedrību savienība, biedrība ,,Latvijas Pilsoniskā alianse” | |
|  |  |  |
| Saskaņošanas dalībnieki izskatīja šādu ministriju (citu institūciju) iebildumus | Finanšu ministrija, Nacionālā elektronisko plašsaziņas līdzekļu padome, biedrība „Latvijas Pilsoniskā alianse” | |
|  | | |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā |  | |

**II. Jautājumi, par kuriem saskaņošanā vienošanās ir panākta**

|  |  |  |  |  |
| --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Saskaņošanai nosūtītā projekta redakcija (konkrēta punkta (panta) redakcija) |
| 1 | 2 | 3 | 4 | 5 |
| 1. | Ministru kabineta noteikumu projekta „Saliedētas un pilsoniski aktīvas sabiedrības attīstības pamatnostādņu īstenošanas uzraudzības padomes nolikums” (turpmāk – Ministru kabineta noteikumu projekts) 2.punkts:  „2. Padomes funkcijas:  2.1. veicināt vienotas valsts politikas izstrādi un īstenošanu sabiedrības integrācijas jomā saliedētas un pilsoniski aktīvas sabiedrības attīstībai;  2.2. veicināt valsts pārvaldes un citu iesaistīto institūciju sadarbību pamatnostādņu rīcības virzienu apakšmērķu sasniegšanā.” | **Biedrība „Latvijas Pilsoniskā alianse” (priekšlikums):**  Aicinām Nolikuma 2.punktu “Padomes funkcijas, uzdevumi un tiesības” papildināt ar jaunu apakšpunktu šādā redakcijā:  “2.3. izskata Padomes sastāvā esošo valsts institūciju sagatavotos priekšlikumus par prioritārajiem pasākumiem, kas saistīti ar kādu no pamatnostādņu rīcības virzieniem (nacionālā identitāte un piederība, demokrātijas kultūra un iekļaujošs pilsoniskums, integrācija), un tiem nepieciešamo finansējumu pirms iesniegšanas Finanšu ministrijā un Pārresoru koordinācijas centrā.”  Grozījumi nodrošinās, ka notiek konsultācijas ar pilsoniskās sabiedrības un nozares biedrībām un nodibinājumiem lēmumu izstrādes un pieņemšanas procesā, proti, sabiedrības un nozaru vajadzības tiek noskaidrotas un ņemtas vērā pirms nozaru ministriju plānu iesniegšanas Finanšu ministrijā, kā arī tiek nodrošināts atklātības princips jeb sabiedrības tiesības iegūt informāciju un piedalīties priekšlikumu izstrādē ne tikai par nozaru ministriju izstrādātajiem normatīvo aktu un politikas plānošanas dokumentu projektiem, bet arī par publiskā finansējuma prioritātēm, kas saistās ar valsts budžeta finansēm. | **Ņemts vērā**  Ministru kabineta noteikumu projekta saskaņošanā panākta vienošanās par Saliedētas un pilsoniski aktīvas sabiedrības attīstības pamatnostādņu īstenošanas uzraudzības padomes (turpmāk – Padome) uzdevumu papildināšanu, nosakot, ka Padomes locekļi sniedz priekšlikumus par saliedētas un pilsoniski aktīvas sabiedrības attīstības politikas īstenošanai nepieciešamo finansējumu (tai skaitā valsts budžeta līdzekļiem). | Precizēts Ministru kabineta noteikumu projekta 3.punkts šādā redakcijā:  „3. Lai īstenotu šo noteikumu 2.punktā minētās funkcijas, padome veic šādus uzdevumus:  3.1. uzrauga pamatnostādņu īstenošanu un iesaista to īstenošanā valsts institūcijas, pašvaldības, biedrības un nodibinājumus, augstākās izglītības un pētniecības institūcijas un ekspertus;  3.2. izskata Kultūras ministrijas sagatavoto ikgadējo progresa pārskatu par pamatnostādņu īstenošanu, tostarp par pamatnostādņu īstenošanā izlietoto valsts budžeta finansējumu;  3.3. izskata Kultūras ministrijas sagatavotos informatīvos ziņojumus par pamatnostādņu īstenošanas plānu izpildi pirms iesniegšanas Ministru kabinetā;  3.4. identificē problēmas, kas kavē pamatnostādņu īstenošanu, un sniedz Kultūras ministrijai priekšlikumus šo problēmu novēršanai un pamatnostādņu pasākumu aktualizēšanai;  3.5. sniedz priekšlikumus par saliedētas un pilsoniski aktīvas sabiedrības attīstības politikas īstenošanai nepieciešamo finansējumu (tai skaitā valsts budžeta līdzekļiem);  3.6. apstiprina ikgadējo padomes darba plānu, nodrošinot darba plāna izpildes kontroli.” |
| 2. | Ministru kabineta noteikumu projekta 5.punkts:  „5. Padomes sastāvā ietilpst padomes vadītājs un 23 padomes locekļi. Padomes locekļi pārstāv:  5.1. Ministru prezidenta biroju;  5.2. Aizsardzības ministriju;  5.3. Ārlietu ministriju;  5.4. Finanšu ministriju;  5.5. Iekšlietu ministriju;  5.6. Izglītības un zinātnes ministriju;  5.7. Kultūras ministriju;  5.8. Labklājības ministriju;  5.9. Satiksmes ministriju;  5.10. Tieslietu ministriju;  5.11. Vides aizsardzības un reģionālās attīstības ministriju;  5.12. Valsts kanceleju;  5.13. Sabiedrības integrācijas fondu;  5.14. Nacionālo elektronisko plašsaziņas līdzekļu padomi;  5.15. Latvijas Pašvaldību savienību;  5.16. divas augstākās izglītības un pētniecības institūcijas, kuras piedalās sabiedrības procesu analizēšanā un pētīšanā;  5.17. sešas nevalstiskās organizācijas, kuru darbība saistīta ar kādu no pamatnostādņu rīcības virzieniem (nacionālā identitāte un piederība, demokrātijas kultūra un iekļaujošs pilsoniskums, integrācija).” | **Nacionālā elektronisko plašsaziņas līdzekļu padome:**  Ņemot vērā, ka 2021. gada 1. janvārī stājies spēkā Sabiedrisko elektronisko plašsaziņas līdzekļu un to pārvaldības likums, saskaņā ar kuru VSIA "Latvijas Radio" un VSIA "Latvijas Televīzija" kapitāla daļu turētāja ir Sabiedrisko elektronisko plašsaziņas līdzekļu padome, kas pilda sabiedrisko mediju stratēģiskās pārvaldības, kā arī sabiedriskā pasūtījuma organizēšanas un izpildes kontroles funkcijas, Padomes ieskatā, papildināms Noteikumu 5. punkts, paredzot, ka Padomes locekļi pārstāv t.sk. Sabiedrisko elektronisko plašsaziņas līdzekļu padomi. | **Ņemts vērā** | Precizēts Ministru kabineta noteikumu projekta 5.punkts šādā redakcijā:  „5. Padomes sastāvā ietilpst padomes vadītājs un 24 padomes locekļi. Padomes locekļi pārstāv:  5.1. Ministru prezidenta biroju;  5.2. Aizsardzības ministriju;  5.3. Ārlietu ministriju;  5.4. Iekšlietu ministriju;  5.5. Izglītības un zinātnes ministriju;  5.6. Kultūras ministriju;  5.7. Labklājības ministriju;  5.8. Satiksmes ministriju;  5.9. Tieslietu ministriju;  5.10. Veselības ministriju;  5.11. Vides aizsardzības un reģionālās attīstības ministriju;  5.12. Valsts kanceleju;  5.13. Sabiedrisko elektronisko plašsaziņas līdzekļu padomi;  5.14. Sabiedrības integrācijas fondu;  5.15. Nacionālo elektronisko plašsaziņas līdzekļu padomi;  5.16. Latvijas Pašvaldību savienību;  5.17. divas augstākās izglītības un pētniecības institūcijas, kuras piedalās sabiedrības procesu analizēšanā un pētīšanā;  5.18. sešas nevalstiskās organizācijas, kuru darbība saistīta ar kādu no pamatnostādņu rīcības virzieniem (nacionālā identitāte un piederība, demokrātijas kultūra un iekļaujošs pilsoniskums, integrācija).” |
| 3. | **Finanšu ministrija:**  Anotācijas sadaļā “Tiesību akta projekta anotācijas kopsavilkums” iekļauta informācija, ka noteikumu projekts sagatavots, lai starpinstitucionāla padome nodrošinātu ar Ministru kabineta 2021.gada rīkojumu Nr.72 „Par Saliedētas un pilsoniski aktīvas sabiedrības attīstības pamatnostādnēm 2021.-2027.gadam” apstiprināto Saliedētas un pilsoniski aktīvas sabiedrības attīstības pamatnostādņu uzraudzības un koordinācijas funkcijas. Ņemot vērā, ka minēto pamatnostādņu īstenošanā Finanšu ministrija nav iesaistīta kā atbildīgā vai līdzatbildīgā institūcija plānā iekļauto pasākumu īstenošanā, lūdzam svītrot noteikumu projekta 5.4.apakšpunktu, attiecīgi precizējot informāciju anotācijā. | **Ņemts vērā** |
| 4. |  | **Biedrība „Latvijas Pilsoniskā alianse” (priekšlikums):**  Novērtējam, ka Nolikumā iekļauts Latvijas Pilsoniskās alianses iepriekš virzītais priekšlikums par atklātu konkursu uz Padomes locekļu amatiem, tomēr aicinām ekskluzīvas tiesības nepiešķirt Latvijas Pašvaldību savienībai, kas arī pēc juridiskās formas ir biedrība. | **Ņemts vērā**  Ministru kabineta noteikumu projekta saskaņošanā panākta vienošanās par Latvijas Pašvaldību savienības pārstāvja atstāšanu Padomes sastāvā, ņemot vērā, ka Latvijas Pašvaldības savienība apvieno Latvijas novadu pašvaldības un pilsētas, kas ir vistuvāk vietējām kopienām un sniedz būtisku ieguldījumu saliedētas sabiedrības attīstības veicināšanā un pilsoniskā dialoga sekmēšanā. |  |
| 5. | Ministru kabineta noteikumu projekta 8.punkts:  „8. Šo noteikumu 5.17. apakšpunktā minētos pārstāvjus darbam padomē izvirza Nevalstisko organizāciju un Ministru kabineta sadarbības memoranda īstenošanas padome.” | **Biedrība „Latvijas Pilsoniskā alianse” (priekšlikums):**  Tāpat aicinām Nolikuma 8.punktu izteikt šādā redakcijā, lai novērstu, ka izvirzītie pārstāvji tiek izvēlēti bez atklāta konkursa:  “Šo noteikumu 5.17. apakšpunktā minētos pārstāvjus darbam padomē izvirza Nevalstisko organizāciju un Ministru kabineta sadarbības memoranda īstenošanas padome saskaņā ar padomes apstiprināto kārtību.” | **Ņemts vērā** | Precizēts Ministru kabineta noteikumu projekta 8.punkts šādā redakcijā:  „8. Šo noteikumu 5.18.apakšpunktā minētos pārstāvjus darbam padomē izvirza Nevalstisko organizāciju un Ministru kabineta sadarbības memoranda īstenošanas padome saskaņā ar padomes apstiprināto kārtību.” |

Ieva Arndte-Kokare

Kultūras ministrijas

Sabiedrības integrācijas departamenta

Sabiedrības integrācijas un pilsoniskās sabiedrības

attīstības nodaļas vecākā referente

Tālr.67330329; [Ieva.Arndte-Kokare@km.gov.lv](mailto:Ieva.Arndte-Kokare@km.gov.lv)